Diari Oficial de la Generalitat Valenciana


Sumari del DOGV 6919, del 10-12-2012 (2012/11222)

DECRET 19/2012, de 7 de desembre, del President de la Generalitat, pel qual determina les conselleries en què s'organitza l'administració de la Generalitat.
------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2012/12/07/19**

### Versions

 Text inicial: 07/12/2012 - Actualitat 

### Dades del document

Número de DOGV
:   6919

Data del DOGV
:   10-12-2012

Secció del DOGV
:   I. DISPOSICIONS GENERALS

Número del document
:   2012/11351


Data del document
:   07-12-2012

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria de Presidència i Agricultura, Pesca, Alimentació i Aigua
    * Conselleria d'Economia, Indústria, Turisme i Ocupació
    * Conselleria d'Hisenda i Administració Pública
    * Conselleria d'Educació, Cultura i Esport
    * Conselleria de Sanitat
    * Conselleria d'Infraestructures, Territori i Medi Ambient
    * Conselleria de Benestar Social
    * Conselleria de Governació i Justícia
    * administració regional
    * competències de l'executiu
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

DECRET 19/2012, de 7 de desembre, del President de la Generalitat, pel qual determina les conselleries en què s'organitza l'administració de la Generalitat.  
  
De conformitat amb les competències que m'atribuïx l'article 12.1, b, de la Llei 5/1983, de 30 de desembre, del Consell,  
  
  
  
DECRETE  
  
  
  
Article 1. Conselleries de l'administració de la Generalitat  
  
L'administració de la Generalitat s'organitza en les conselleries següents:  
  
- De Presidència i Agricultura, Pesca, Alimentació i Aigua.  
  
- D'Economia, Indústria, Turisme i Ocupació.  
  
- D'Hisenda i Administració Pública.  
  
- D'Educació, Cultura i Esport.  
  
- De Sanitat.  
  
- D'Infraestructures, Territori i Medi Ambient.  
  
- De Benestar Social.  
  
- De Governació i Justícia.  
  
  
  
Article 2. Presidència de la Generalitat  
  
1. S'assignen a la Presidència de la Generalitat les competències en matèria d'assessorament al president i impuls de l'acció interdepartamental del Consell i comunicació institucional de la Generalitat.  
  
2. La Presidència de la Generalitat disposarà, com a órgans superiors:  
  
a) Gabinet del President.  
  
b) Secretaria Autonómica de Comunicació.  
  
  
  
Article 3. Conselleria de Presidència i Agricultura, Pesca, Alimentació i Aigua  
  
1. S'assignen a la Conselleria de Presidència i Agricultura, Pesca, Alimentació i Aigua les competències en matèria de secretariat del Consell, relacions amb les Corts, representació i defensa en juí i assessorament en dret de la Generalitat, relacions amb la Unió Europea, l'Estat i altres comunitats autónomes, administració local, promoció institucional, participació ciutadana i agricultura, ramaderia, pesca, alimentació i recursos hídrics.   
  
2. Esta conselleria queda estructurada en els órgans superiors següents:  
  
a) Secretaria Autonómica de Presidència.  
  
b) Secretaria Autonómica d'Agricultura, Pesca, Alimentació i Aigua.  
  
  
  
Article 4. Conselleria d'Economia, Indústria, Turisme i Ocupació  
  
1. S'assignen a la Conselleria d'Economia, Indústria, Turisme i Ocupació les competències en matèria d'economia, foment de l'ocupació i de l'economia social, formació professional ocupacional i contínua, intermediació en el mercat laboral, indústria, energia, turisme, comerç interior i exterior, fires sectorials i activitats promocionals, artesania, consum i investigació i innovació tecnológica.  
  
2. Esta conselleria queda estructurada en els órgans superiors següents:  
  
a) Secretaria Autonómica d'Economia i Ocupació.  
  
c) Secretaria Autonómica d'Indústria i Energia.  
  
b) Secretaria Autonómica de Turisme i Comerç.  
  
  
  
Article 5. Conselleria d'Hisenda i Administració Pública  
  
1. S'assignen a la Conselleria d'Hisenda i Administració Pública les competències en matèria d'hisenda, sector públic empresarial valencià, funció pública i tecnologies de la informació i comunicació de l'administració.  
  
2. Esta conselleria queda estructurada en els órgans superiors següents:  
  
a) Secretaria Autonómica d'Hisenda i Pressupostos.  
  
b) Secretaria Autonómica del Sector Públic Empresarial.  
  
c) Secretaria Autonómica d'Administració Pública.  
  
  
  
Article 6. Conselleria d'Educació, Cultura i Esport  
  
1. S'assignen a la Conselleria d'Educació, Cultura i Esport les competències en matèria d'educació, formació professional reglada, universitats i ciència, promoció i patrimoni cultural, política lingüística i esport.  
  
2. Esta conselleria queda estructurada en els órgans superiors següents:  
  
a) Secretaria Autonómica d'Educació i Formació.  
  
b) Secretaria Autonómica de Cultura i Esport.  
  
  
  
Article 7. Conselleria de Sanitat  
  
1. S'assignen a la Conselleria de Sanitat les competències en matèria de sanitat i salut pública.  
  
2. Esta conselleria disposarà, com a órgan superior, de la Secretaria Autonómica de l'Agència Valenciana de Salut.  
  
  
  
Article 8. Conselleria d'Infraestructures, Territori i Medi Ambient  
  
1. S'assignen a la Conselleria d'Infraestructures, Territori i Medi Ambient les competències en matèria d'obres públiques, ordenació del territori i del litoral, habitatge i qualitat de l'edificació, transports, ports i aeroports, medi ambient, paisatge, i canvi climàtic.  
  
2. Esta conselleria queda estructurada en els órgans superiors següents:  
  
a) Secretaria Autonómica d'Infraestructures i Transport.  
  
b) Secretaria Autonómica de Territori, Medi Ambient i Paisatge.  
  
  
  
Article 9. Conselleria de Benestar Social  
  
1. S'assignen a la Conselleria de Benestar Social les competències en matèria de polítiques de prestació social, servicis socials, dependència, discapacitats, família, menors, adopcions, joventut, dona, cooperació al desenrotllament i immigració.  
  
2. Esta conselleria queda estructurada en els órgans superiors següents:  
  
a) Secretaria Autonómica d'Autonomia Personal i Dependència.  
  
b) Secretaria Autonómica de Família i Solidaritat.  
  
  
  
Article 10. Conselleria de Governació i Justícia  
  
1. S'assignen a la Conselleria de Governació i Justícia les competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana, prevenció, extinció d'incendis i gestió de les competències en matèria de situacions d'emergència, desenrotllament estatutari, consultes populars, bandes de música, pilota valenciana, justícia, col·legis professionals, fundacions, associacions, registres i notariat.  
  
2. Esta conselleria queda estructurada en els órgans superiors següents:  
  
a) Secretaria Autonómica de Governació.  
  
b) Secretaria Autonómica de Justícia.  
  
  
  
DISPOSICIÓ DEROGATÒRIA  
  
  
  
Única. Derogació normativa  
  
Queda derogat el Decret 5/2011, de 21 de juny, del President de la Generalitat, pel qual es determinen les conselleries en què s'organitza l'administració de la Generalitat.  
  
  
  
DISPOSICIÓ FINAL  
  
  
  
Única. Entrada en vigor  
  
Este decret entrarà en vigor des del mateix dia de la seua aprovació.  
  
  
  
València, 7 de desembre de 2012  
  
  
  
El president de la Generalitat,  
  
ALBERTO FABRA PART


Còpia Permalink ELI